MC-RIM PROTECT-H

Fokozottan szulfátálló felületbevonat szennyvizes létesítmények vízszintes felületein történő alkalmazásra

|  |
| --- |
| A termék tulajdonságai: |
| * egykomponensű, cement kötésű, műanyaggal javított |
| * kézileg és pumpával is felhordható |
| * pH 14 – pH 3,5 közötti tartományban ellenállóképes |
| * hővel, faggyal, olvasztósókkal szemben ellenálló |
| * bírja a tartós vízterhelést, kloridzáró tulajdonságú |
| * diffúzióképes, nem vízáteresztő |
| * kopásálló Böhme-féle vizsgálat szerint |
| * DIN EN 13813 tanúsítvány |
|  |
| Alkalmazási területek: |
| * vízszintes és enyhén dőlt felületeken történő alkalmazásra (iszapkihordó felületeket is beleértve) |
| * részfelületen jelentkező hibák javítására is |
| * EN 206 szerinti XD 1-3, XS 1-3, XA 1-3, XF 1-4 és XM 1 környezeti osztályban alkalmazható |
| * CT/C60 besorolású cementesztrich EN 13813 szerint |

**Kivitelezési tudnivalók**

**Aljzat előkészítése / nedvesítése**

Lásd az „Általános kivitelezési útmutató durvahabarcsokhoz / betonpótló rendszerekhez” című kiadványt.

**Tapadóhíd**

Tapadóhídként MC-RIM PROTECT-BC alkalmazandó.

**Keverés**

Az MC-RIM PROTECT-H terméket állandó keverés mellett szórjuk bele az előkészített vízbe. A keverést addig folytassuk, amíg homogén, csomómentes, feldolgozásra alkalmas bevonatot nem kapunk. A keverés kényszerkeverővel vagy alacsony fordulatszámú kettősszárú keverővel történik. Kézi keverés, illetve részmennyiségek bekeverése tilos. A keverési idő 5 perc.

**Keverési arány**

Lásd a „Műszaki adatok” című táblázatot.

Egy 25 kg-os kiszerelésű MC-RIM PROTECT-H anyaghoz kb. 2,50 - 2,75 liter víz hozzáadása szükséges. Mivel az MC-RIM PROTECT-H cement kötésű, az adagolandó vízmennyiség a megadottól kis mértékben felfelé és lefelé is eltérhet.

**Alkalmazás**

Az MC-RIM PROTECT-H kézzel és gépi technikával is felhordható. A felhordás módjától függetlenül ügyelni

kell arra, hogy az alkalmazás során ne keletkezzenek üreges terek. Az egyenletes rétegvastagságot nóniuszos magasságmérővel javasoljuk ellenőrizni. A felületbevonat egy az egyben kövesse az alszerkezeten (régi betonon) fellelhető hézagokat. A tartós vízterhelésnek kitett padló-/falcsatlakozásoknál holker kialakítása szükséges.

**Felületkezelés**

Az MC-RIM PROTECT-H felhordás után glettelhető, a célra alkalmas, utókezeléshez használatos szerszámokkal ledörzsölhető, vagy a kellő simaság és tömörség biztosítása érdekében újra elsimítható.

**Gépi technikával kapcsolatos tudnivalók**

Az MC-RIM PROTECT-H hagyományos esztrichpumpákkal továbbítható a bedolgozás helyére. A kifogástalan kivitelezés érdekében vegye igénybe alkalmazástechnikai tanácsadásunkat és segítségünket.

**Utókezelés**

MC-RIM PROTECT H-t 5 napon át nedves jutával és fóliával kell utókezelni. A juta ez idő alatt nem száradhat ki, ezért újra és újra meg kell nedvesíteni.

Alternatív megoldásként az MC-RIM PROTECT-C terméket is használhatjuk az MC-RIM PROTECT-H utókezelésére.

|  |
| --- |
| MC-RIM PROTECT-H műszaki adatok |

|  |  |  |  |  |
| --- | --- | --- | --- | --- |
| jellemző | **mértékegység** | | **érték\*** | **megjegyzés** |
| legnagyobb szemcseméret | mm | | 3 |  |
| frisshabarcs testsűrűsége | kg/dm3 | | kb. 2,21 |  |
| hajlító-húzó / nyomószilárdság | N/mm2 | | 6,0/30,0 6,2/54,0 9,5/56,2 | 2 napos 7 napos 28 napos |
| zsugorodás | mm/m | | 0,47 | 28 napos |
| kloridmigrációs együttható | m2/s | | 4,94x10-12 |  |
| terhelhetőség vízzel | nap | | 1 2 | +20 °C mellett +10 °C mellett |
| anyagszükséglet (szárazhabarcs) | kg/m2/mm | | 1,99 | MC-RIM PROTECT-H gyári szárazhabarcs |
| feldolgozási idő | perc | | 45 30 20 | +5°C mellett +20°C mellett +30°C mellett |
| rétegvastagság-tartomány\*\* | mm | | 15 60 60 | min. rétegvastagság munkafázisonként max. rétegvastagság munkafázisonként max. össz-rétegvastagság |
| feldolgozási körülmények | °C | | > 5 – < 35 > 5 – < 30 | levegő- és aljzathőmérséklet anyaghőmérséklet |
| keverési arány | tömegrész | | 100 10 - 11 | MC-RIM PROTECT-H víz |
|  | | | | |
| **MC-RIM PROTECT-H termékjellemzők** | | | | |
| szín | | cementszürke | | |
| szállítás | | 25 kg-os zsák | | |
| tárolás | | Bontatlan eredeti csomagolásban tartva a tárolhatósági idő legalább 12 hónap. Száraz, hűvös helyen tartandó. | | |
| ártalmatlanítás | | A csomagolás tartalmát kérjük maradéktalanul eltávolítani. További tudnivalók az „Üres szállítási és értékesítési csomagolások ártalmatlanítási koncepciója” c. MC-kiadványban, amelyet igény esetén készséggel megküldünk. | | |

\* A fenti műszaki adatok +23°C és 50% relatív páratartalom mellett, illetve +15 °C és +25 °C közötti anyaghőmérséklet-tartományban mért értékeket jelölnek.

\*\*Iszapkihordó felületeken MC-RIM PROTECT SH termékkel együttesen alkalmazandó az MC-RIM PROTECT-H.

**Megjegyzés**: A műszaki adatlapon közölt adatok tapasztalatainkon és jelenlegi ismereteinken alapulnak, mindazonáltal nem kötelező érvényűek. Elengedhetetlen az összehangolásuk a konkrét építési objektummal, rendeltetési céllal és különleges helyi igénybevétellel. Az objektumnak az alkalmazási alapkörülményektől eltérő adottságai a tervező általi előzetes felülvizsgálatot és egyedi jóváhagyást igényelnek. Az MC szaktanácsadói által nyújtott műszaki tanácsadás nem helyettesíti az építmény történetének tervezői feldolgozását. A fentiek teljesülése esetén értékesítési és szállítási feltételeink keretében szavatoljuk az adatok helyességét. A munkatársaink által megfogalmazott, a jelen műszaki tájékoztató tartalmától eltérő ajánlások csak akkor kötelező érvényűek ránk nézve, ha azok írásbeli igazolása megtörténik. Az általánosan elfogadott műszaki szabályok a fentiektől függetlenül, minden esetben betartandók.

08/16 sz. kiadás. A nyomtatvány műszaki szempontból átdolgozásra került. A korábbi kiadások érvénytelenek, a továbbiakban nem használhatóak. Műszaki szempontból átdolgozott új kiadás megjelentetése esetén a jelen kiadás érvényét veszíti.